२०१६ उन्हाळी ऑलिंपिकमधील तिरंदाजी

२०१६ उन्हाळी ऑलिंपिक मधील तिरंदाजी रियो दि जानेरो येथे ६ ते १२ ऑगस्ट ह्या सात दिवसात पार पडेल. खेळाचे एकूण चार प्रकार होतील, ते सर्व सांबाड्रोम मार्क्युज द सप्युकाय येथे खेळविले जातील.
स्पर्धा स्वरूप
चार क्रीडा प्रकारांमध्ये १२८ तिरंदाज भाग घेतील: पुरुष एकेरी, महिला एकेरी, पुरुष संघ आणि महिला संघ.

विश्व तिरंदाजी मान्यता असलेल्या ७०-मीटर अंतर आणि नियमांनुसार होणारे, सर्व क्रीडा प्रकार हे रिकर्व्ह तिरंदाजी प्रकार असतील. प्रत्येकी ६४ पुरुष आणि महिला तिरंदाजांचा समावेश असलेली स्पर्धा क्रमवारी फेरीने सुरू होईल. १-६४ मधील क्रमांकासाठी  प्रत्येक तिरंदाजाला एकूण ७२ बाण सोडावे लागतील.

संघातील प्रत्येक तिरंदाजाच्या वैयक्तिक गुणांची बेरीज करून, १ ते १२ संघांच्या क्रमांकासाठी सुद्धा क्रमवारी फेरी होईल.
एकेरी
एकेरी प्रकारात, सर्व ६४ तिरंदाज सर्वप्रथम ६४ जणांच्या पहिल्या फेरीत उतरतील. क्रमवारी फेरीतील क्रमांकानुसार ड्रॉ काढण्यात येईल, ज्यामध्ये १ल्या क्रमांकाचा तिरंदाज पहिल्या फेरीत ६४व्या क्रमांकाच्या तिरंदाजाविरूद्ध लढत देईल.

प्रत्येक सामन्यात तिरंदाजी ऑलिंपिक फेरीच्या पद्धतीनुसार गुण दिले जातील, ज्यामध्ये प्रत्येकी तीन बाणांचा एक संच आणि अशा ५ संचांमधील सर्वोत्कृष्ट कामगिरीच्या जोरावर विजेता घोषित केला जाईल. प्रत्येक संचातील विजयासाठी २ गुण दिले जातील आणि बरोबरी झाल्यास प्रत्येकी १ गुण दिला जाईल. ५ संचांच्या शेवटी जर गुण संख्या ५-५ अशी असेल तर, प्रत्येकी १ बाण मारून, ज्याचा बाण मध्यबिंदुच्या जास्तीत जास्त जवळ असेल त्या तिरंदाजाला विजयी घोषित करण्यात येईल. 
सांघिक
सांघिक प्रकारांमध्ये क्रमवारी फेरीतील पहिले ४ संघ उपांत्यपूर्व फेरीसाठी पात्र होतील. उर्वरित ५ ते १२ क्रमांकाचे संघ उपांत्यपूर्व फेरीच्या उरलेल्या ४ जागांसाठी मुकाबला करतील.

यावेळी पहिल्यांदाच, सांघिक प्रकारामध्ये सुद्धा एकेरीप्रमाणे तिरंदाजी ऑलिंपिक फेरी संच पद्धत वापरली जाईल.
वेळापत्रक
सर्व वेळा ह्या ब्राझिल वेळा आहेत. (यूटीसी−३).
 दिवस  दिनांक  सुरुवात  समाप्त  प्रकार  टप्पा दिवस ०  शुक्रवार ५ ऑगस्ट २०१६      पुरुष एकेरी क्रमवारी फेरी महिला एकेरी क्रमवारी फेरीदिवस १ शनिवार शनिवार ६ ऑगस्ट २०१६  ९:०० १७:४५ पुरुष संघबाद/पदक फेरीदिवस २ रविवार ७ ऑगस्ट २०१६  ९:०० १७:४५  महिला संघ बाद/पदक फेरी दिवस ३  सोमवार ८ ऑगस्ट २०१६  ९:००  १७:४५  पुरुष एकेरी १/३२ व १/१६ एलिमिनेशन महिला एकेरी १/३२ व १/१६ एलिमिनेशन दिवस ४  मंगळवार ९ ऑगस्ट २०१६  ९:००  १७:४५  पुरुष एकेरी १/३२ व १/१६ एलिमिनेशन महिला एकेरी १/३२ व १/१६ एलिमिनेशन दिवस ५ बुधवार १० ऑगस्ट २०१६  ९:००  १८:५५  पुरुष एकेरी १/३२ व १/१६ एलिमिनेशन महिला एकेरी १/३२ व १/१६ एलिमिनेशनदिवस ६ गुरुवार ११ ऑगस्ट २०१६  ९:०० १७:१० महिला एकेरी१/८ एलिमिनेशन/उपांत्यपूर्व/उपांत्य/पदक फेरीदिवस ७ शुक्रवारी १२ ऑगस्ट २०१६  ९:०० १७:१० पुरुष एकेरी१/८ एलिमिनेशन/उपांत्यपूर्व/उपांत्य/पदक फेरी 

पात्रता
प्रत्येक राष्ट्रीय ऑलिंपिक समितीला (एनओसी) ३ पुरुष आणि ३ महिला असे जास्तीत जास्त ६ स्पर्धक स्पर्धेत उतरवण्याची परवानगी होती. ज्या देशांचे संघ स्पर्धेसाठी पात्र होतील ते देश सांघिक प्रकारांसाठी ३ स्पर्धक पाठवू  शकतात ज्यांना सांघिक आणि एकेरी अशा दोन्ही प्रकारांमध्ये सहभागी होता येणार होते. महिला आणि पुरुष दोन्ही गटांमध्ये प्रत्येकी १२ संघाना स्थान मिळाले. ज्यामुळे सांघिक पात्रतेद्वारे प्रत्येकी ३६ स्पर्धक पात्र ठरले. इतर सर्व देशांना एकेरी प्रकारासाठी पात्र झाल्यास प्रत्येकी जास्तीत जास्त २ जागा (प्रत्येकी १ पुरुष आणि महिला गटासाठी) देण्यात आल्या.

यजमान ब्राझीलसाठी सहा जागा राखीव ठेवण्यात आल्या आणि तिहेरी आयोगाने आणखी सहा जागांचा निर्णय घेतला. उर्वरित ११६ जागा पात्रता प्रक्रियेद्वारे वाटण्यात आल्या, ज्यानुसार तिरंदाज स्वतःसाठी नाही तर आपल्या देशासाठी जागा मिळवू शकले.

एनओसीला जागा मिळाल्यानंतर तिरंदाजाला ऑलिंपिक खेळात पात्र होण्यासाठी किमान खालील निकष पार करणे गरजेचे होते:

पुरुष: ७०मी फेरीत ६३०
महिला: ७०मी फेरीत ६००

सदर निकष हे २६ जुलै २०१५ (विश्व तिरंदाजी चँपियनशीप २०१५, पासून) ते ११ जुलै २०१६ पर्यंतच्या नोंदणीकृत विश्व तिरंदाजी स्पर्धामध्ये पार करणे गरजेचे होते.

सहभागी देश
एकूण ५६ देशांचे तिरंदाज २०१६ उन्हाळी ऑलिंपिकमध्ये सहभागी झाले.

पदक सारांश
पदक तालिका
१  ४  ०  १  ५२  ०  १  १  २३  ०  १  ०  १  ०  १  ०  १  ०  १  ०  १६  ०  ०  १  १  ०  ०  १  १ Total  ४  ४  ४  १२

पदक विजेते
 पुरुष एकेरी पुरुष संघ  कु बॉन-चानली सेउंग-युनकिम वू-जिन  ब्रॅडी एलिसनझाक गॅरेटजाक कमिन्स्की  ॲलेक पॉट्सरायन त्याकटेलर वर्थ महिला एकेरी    महिला संघ  चँग ह्ये-जिनचोई मी-सुनकि बो-बाए  तुयाना दाशीदोर्झीएव्हाक्सेनिया पेरोव्हाइना स्टेपानोव्हा  ल चिएन-यिंगलिन शिह-चिआतान या-टिंग

संदर्भ

तिरंदाजी
वर्ग:२०१६ उन्हाळी ऑलिंपिकमधील तिरंदाजी
वर्ग:चित्र हवे